Številka: 007-06/2025-6

Datum: 12. 9. 2025

OBČINA KOMEN

OBČINSKI SVET

Na podlagi 30. člena Statuta Občine Komen (Uradni list RS, št. 80/09, 39/14, 39/16) vam
v obravnavo in sprejem pošiljam

**Predlog Pravilnika o dodeljevanju proračunskih sredstev za spodbujanje zaposlovanja v Občini Komen**

**Obrazložitev:**

1. **Pravna podlaga**

Pravne podlage za sprejem Pravilnika o dodeljevanju proračunskih sredstev za spodbujanje zaposlovanja v Občini Komen (v nadaljevanju pravilnik) so:

* 29. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US
in 10 2/24 – ZLV-K), ki določa pristojnosti občinskega sveta,
* 16. člen Statuta Občine Komen (Uradni list RS, št. 80/09, 39/14 in 39/16), ki določa pristojnosti Občinskega sveta Občine Komen,
* Zakon o spremljanju državnih pomoči (Uradni list RS, št. 37/04), ki določa postopek priglasitve, obveznost poročanja in evidentiranja državnih pomoči ter presojo skladnosti državnih pomoči,
* Uredba Komisije (EU) 2023/2831 z dne 13. decembra 2023 o uporabi členov 107
in 108 Pogodbe o delovanju Evropske unije pri pomoči de minimis (Uradni list EU
L 2023/2831, z dne 15. 12. 2023),
* Pravilnik o postopkih za izvrševanje proračuna Republike Slovenije Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24), ki določa postopke dodeljevanja proračunskih sredstev.
1. **Razlogi in cilji zaradi katerih je akt potreben**

Potreba po pripravi in sprejemu pravilnika izhaja iz veljavne Uredbe Komisije (EU), skladno
s katero lahko občine dodeljujejo pomoč podjetjem do 31. 12. 2030.

Pomoč, ki se bo dodeljevala po pravilniku, mora biti skladna oz. združljiva z določili Uredbe Komisije (EU) 2023/2831 z dne 13. decembra 2023 o uporabi členov 107 in 108 Pogodbe
o delovanju Evropske unije pri pomoči de minimis (Uradni list EU L 2023/2831, z dne
15. 12. 2023). Določila veljavne Uredbe Komisije (EU) so navedena v 4. členu pravilnika.

Temeljni namen pravilnika je spodbujanje zaposlovanja in dvig gospodarske aktivnosti
v občini. Pravilnik v vsebinskem smislu ohranja vse ukrepe Pravilnika o spodbujanju zaposlovanja v Občini Komen (Uradni list RS, št. 65/19, 42/23).

Pravilnik opredeljuje tri ukrepe pomoči:

1. Spodbujanje odpiranja novih delovnih mest. Namen ukrepa je spodbujanje odpiranja novih delovnih mest na območju občine.
2. Spodbujanje samozaposlovanja. Namen ukrepa je spodbujanje samozaposlovanja
na območju občine.
3. Spodbujanje zaposlovanja težje zaposljivih oseb. Namen tega ukrepa je pospeševanje zaposlovanja težje zaposljivih oseb na območju občine.

Z ukrepom spodbujanja odpiranja novih delovnih mest se bo skušalo spodbuditi gospodarstvo na območju občine k povečanju števila delovnih mest. Ob tem se bo nekoliko višjo pomoč podeljevalo za zaposlovanje oseb s stalnim prebivališčem v občini. V kolikor bo taka oseba spadala med težje zaposljivo osebo oziroma bo prejemala plačo višjo od povprečja,
bo upravičenec prejel višjo pomoč.

Z ukrepom spodbujanja samozaposlovanja se bo skušalo brezposelnim osebam omogočiti pričetek opravljanja svoje dejavnosti. V kolikor bo s samozaposlitvijo pričela težje zaposljiva oseba, bo upravičena do višje pomoči.

Z ukrepom spodbujanja zaposlovanja težje zaposljivih oseb se bo skušalo spodbuditi zaposlovanje težje zaposljivih oseb, med katere se uvrščajo mlajše in starejše osebe ter invalidi. Pri tem ukrepu dodeljevanje sredstev ne bo pogojevano s povečanjem skupnega števila delovnih mest pri upravičencu. V kolikor bo taka oseba prejemala plačo višjo
od povprečja, bo upravičenec prejemal višjo pomoč.

S predlaganimi ukrepi se bo vzpostavilo podporo za razvoj gospodarstva v občini, omogočilo spodbujanje zaposlovanja občanov ter spodbudilo delodajalce k zaposlovanju na boljša delovna mesta ter spodbujalo samozaposlovanje brezposelnih oseb in zaposlovanje težje zaposljivih oseb.

Občina Komen lahko prične s postopkom dodelitve pomoči šele po pridobitvi pozitivnega mnenja Ministrstva za finance o skladnosti Sheme de minimis pomoči Občine Komen »Spodbujanje zaposlovanja v Občini Komen« na podlagi priglasitve sheme, kateri je priložen osnutek pravilnika.

Občina Komen je dne 14. 8. 2025 in dne 9. 9. 2025 v skladu s 5. členom Zakona o spremljanju državnih pomoči (Uradni list RS, št. 37/04; v nadaljevanju: Zakon o spremljanju državnih pomoči), Ministrstvu za finance posredovala priglasitev sheme de minimis pomoči »Spodbujanje zaposlovanja v Občini Komen« (št. priglasitve: M001- 5883091-2025). Vlogi priglasitve sheme je bil priložen tudi predlog Pravilnika o dodeljevanju proračunskih sredstev za spodbujanje zaposlovanja v Občini Komen.

**Ministrstvo za finance je dne 10. 9. 2025 izdalo Občini Komen Mnenje o skladnosti.**

Shema de minimis pomoči Občine Komen »Spodbujanje zaposlovanja v Občini Komen«,
ki temelji na osnutku Pravilnika o dodeljevanju proračunskih sredstev za spodbujanje zaposlovanja v Občini Komen v skupnem znesku 300.000,00 EUR in za obdobje
do 31. 12. 2030, je združljiva z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L 2023/2831, z dne 15.12.2023.

1. **Finančne posledice**

V občinskem proračunu so bila že do sedaj namenjena sredstva za spodbujanje ukrepov zaposlovanja v občini Komen. Sprejem pravilnika ne določa višine finančnih sredstev
za spodbujanje zaposlovanja, temveč so ta določena skladno z veljavnim proračunom, zato sprejem predlaganega pravilnika ne bo imel dodatnih finančnih posledic za proračun.

V skladu s 63. členom Poslovnika Občinskega sveta Občine Komen (Uradni list RS št. 80/09, 39/14) bo predlog pravilnika pred sejo občinskega sveta obravnaval Odbor za gospodarstvo, okolje in prostor ter gospodarske javne službe.

1. **Obrazložitev predloga pravilnika po posameznih členih**

Predlagani pravilnik je sestavljen iz 15 členov:

* 1. člen: opis vsebine pravilnika,
* 2. člen: navedba namena pravilnika,
* 3. člen: način zagotavljanja sredstev,
* 4. člen: pogoji dodeljevanja pomoči po predpisih EU; Pomoč »de minimis«,
* 5. člen: navedba ukrepov pomoči, ki jih določa pravilnik,
* 6. člen: opis ukrepa »Spodbujanje odpiranja novih delovnih mest«,
* 7. člen: opis ukrepa »Spodbujanje samozaposlovanja«,
* 8. člen: opis ukrepa »Spodbujanje zaposlovanja težje zaposljivih oseb«,
* 9. člen: določitev višine sredstev za posamezen ukrep pomoči,
* 10. člen: določbe v zvezi z javnim razpisom,
* 11. člen: naloge komisije za izvedbo javnega razpisa, ki jo s sklepom imenuje župan
in naloge občinske uprave v zvezi z izvedbo javnega razpisa,
* 12. člen: način odločanja o dodelitvi sredstev, opredelitev možnosti uporabe pravnih sredstev zoper odločitev in način določitve razmerij me občino in prejemnikom pomoči,
* 13. člen: določitev načina objave rezultatov javnega razpisa,
* 14. člen: nadzor nad porabo dodeljenih sredstev,
* 15. prehodna in končna določba.

Občinskemu svetu predlagam, da sprejme Pravilnik o dodeljevanju proračunskih sredstev
za spodbujanje zaposlovanja v Občini Komen.

|  |  |
| --- | --- |
| Pripravila:Suzana Žvokelj Ferjančič |  |
|  | Mag. Erik Modic, župan |

Priloge:

* predlog pravilnika,
* predlog sklepa,
* Mnenje Ministrstva za finance o skladnosti sheme de minimis pomoči »Spodbujanje zaposlovanja v Občini Komen« (št. Priglasitve: M001-5883091-2025) z dne 10. 9. 2025

***PREDLOG***

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US
in 10 2/24 – ZLV-K), v skladu z določili Zakona o spremljanju državnih pomoči (Uradni list RS, št. 37/04) ter 16. člena Statuta Občine Komen (Uradni list RS, št. 80/09, 39/14 in 39/16)
je Občinski svet Občine Komen na \_\_. seji dne \_\_. \_\_. \_\_\_\_ sprejel

**PRAVILNIK**

**o dodeljevanju proračunskih sredstev za spodbujanje zaposlovanja**

**v Občini Komen**

1. SPLOŠNE DOLOČBE
2. člen

(vsebina pravilnika)

S tem pravilnikom se določajo namen, upravičenci, ukrepi, pogoji, višina in postopek
za dodeljevanje finančne pomoči za dodeljevanje občinskih proračunskih sredstev
za spodbujanje zaposlovanja v Občini Komen (v nadaljevanju: občina) ter nadzor nad porabo dodeljene pomoči.

1. člen

(namen pravilnika)

Temeljni namen tega pravilnika je spodbujanje zaposlovanja in dvig gospodarske aktivnosti
v občini.

1. člen

(zagotavljanje sredstev)

Sredstva za dodeljevanje finančne pomoči za spodbujanje zaposlovanja v občini
(v nadaljevanju: pomoč) se zagotavljajo iz občinskega proračuna v višini, določeni z odlokom o proračunu občine za tekoče proračunsko leto.

1. DRŽAVNA POMOČ
2. člen

(pomoč »de minimis«)

1. Pomoč se dodeljuje na podlagi pravila de minimis v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 2023/2831, 15. 12. 2023).
2. Po tem pravilniku je mogoče dodeljevati pomoč podjetjem v vseh sektorjih, razen:
* podjetjem, dejavnim v primarni proizvodnji ribiških proizvodov in proizvodov
iz akvakulture, opredeljene v členu 5, točki (a) in (b), Uredbe (EU) št. 1379/2013,
* podjetjem, dejavnim v predelavi in trženju ribiških proizvodov in proizvodov
iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
* podjetjem, dejavnim v primarni proizvodnji kmetijskih proizvodov iz seznama v Prilogi I k Pogodbi o delovanju Evropske unije,
* podjetjem, dejavnim v predelavi in trženju kmetijskih proizvodov iz seznama v Prilogi I k Pogodbi o delovanju Evropske unije, v enem od naslednjih primerov:
	+ kadar je znesek pomoči določen na podlagi cene oziroma količine takih proizvodov, ki so nabavljeni od primarnih proizvajalcev ali jih je na trg dalo zadevno podjetje,
	+ kadar je pomoč pogojena s tem, da se delno ali v celoti prenese na primarne proizvajalce.
1. Skupni znesek pomoči de minimis, dodeljen istemu enotnemu podjetju, ne sme presegati 300.000,00 EUR v obdobju zadnjih treh let, ne glede na obliko ali namen pomoči,
ki se dodeli enotnemu podjetju.
2. Izraz »enotno podjetje« pomeni vsa podjetja, ki so med seboj najmanj v enem
od naslednjih razmerij:
3. podjetje ima večino glasovalnih pravic delničarjev ali družbenikov drugega podjetja,
4. podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
5. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu,
6. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk a) do d), preko enega ali več drugih podjetij, prav tako veljajo za enotno podjetje.

1. Pomoč ne sme biti namenjena izvozu oziroma z izvozom povezani dejavnosti v tretje države ali države članice, kot je pomoč neposredno povezana z izvoženimi količinami,
z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.
2. Pomoč ne sme biti pogojena s prednostno rabo domačih proizvodov pred uvoženimi.
3. Upravičenci lahko pridobijo sredstva na podlagi tega pravilnika le pod pogojem, da za iste upravičene stroške in isti namen niso prejeli sredstev iz drugih lokalnih, regionalnih, državnih ali mednarodnih javnih virov.
4. Pomoč de minimis se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči. Pomoč de minimis, dodeljena v skladu z Uredbo Komisije (ES) št. 2023/2831, se lahko kumulira s pomočjo de minimis, dodeljeno v skladu z Uredbo Komisije (EU) št. 1408/2013 in (EU) št. 717/2014
do ustrezne zgornje meje iz člena 3(2) Uredbe Komisije (EU) št. 2023/2831 in s pomočjo de minimis, dodeljeno v skladu z Uredbo Komisije (EU) št. 2023/2832.
5. Občina mora od prejemnika pomoči pred dodelitvijo sredstev pridobiti:
* pisno izjavo o vseh drugih pomočeh de minimis, ki jih je podjetje prejelo na podlagi tega pravilnika ali drugih uredb de minimis v zadnjem triletnem obdobju,
* pisno izjavo o drugih že prejetih (ali zaprošenih) pomočeh za iste upravičene stroške,
* zagotovilo, da z dodeljenim zneskom pomoči de minimis ne bo presežena zgornja meja de minimis pomoči ter intenzivnosti pomoči po drugih predpisih.
1. Občina mora pisno obvestiti prejemnika, da je pomoč dodeljena po pravilu de minimis
v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (Uradni list
EU L 2023/2831, 15. 12. 2023) in – o znesku de minimis pomoči.
2. Občina mora hraniti evidence o individualni pomoči de minimis 10 let od datuma dodelitve pomoči.

UKREPI POMOČI

1. člen

Ukrepi pomoči so:

1. spodbujanje odpiranja novih delovnih mest,
2. spodbujanje samozaposlovanja,
3. spodbujanje zaposlovanja težje zaposljivih oseb.
	1. Spodbujanje odpiranja novih delovnih mest
4. člen
5. Namen tega ukrepa je spodbujanje odpiranja novih delovnih mest na območju občine.
6. Upravičenci do pomoči so gospodarske družbe in samostojni podjetniki posamezniki, določeni v skladu z zakonom, ki ureja gospodarske družbe, zadruge, ki so registrirane
po zakonu, ki ureja zadruge, zasebni zavodi, ki opravljajo gospodarsko dejavnost
in so registrirani po zakonu, ki ureja zavode ter fizične osebe - nosilci dopolnilne dejavnosti na kmetiji - turizem na kmetiji, ki je vpisana v Register kmetijskih gospodarstev, ki
* odprejo novo delovno mesto za nedoločen čas na območju občine,
* za najmanj tri leta zaposlijo osebo za polni delovni čas,
* niso v postopku prenehanja, stečajnem postopku, postopku prisilne poravnave ali postopku likvidacije,
* niso v težavah in ne prejemajo državne pomoči za reševanje in prestrukturiranje,
* imajo poravnane finančne obveznosti do občine in države,
* imajo plačane prispevke in poravnane obveznosti do delavcev,
* v preteklih treh letih na območju občine niso izvedli odpuščanja oziroma zmanjševanja števila zaposlenih, iz poslovnih razlogov,
* izpolnjujejo druge pogoje iz tega pravilnika.
1. Izpolnjevanje pogoja – odprtje novega delovnega mesta – se ugotavlja na osnovi povečanja števila zaposlenih za nedoločen čas, v primerjavi s celoletnim povprečjem zaposlenih za nedoločen čas pri upravičencu, v letu pred letom zaposlitve.
2. Pomoč se dodeli za zaposlitev osebe, ki:
* se bo zaposlila ali se je zaposlila v obdobju določenem v razpisu.
1. Upravičeni stroški izvedbe ukrepa so stroški dela plače.
2. V primeru, da se novo zaposlenemu delavcu prekine delovno razmerje iz kateregakoli razloga pred potekom triletnega obdobja od pričetka zaposlitve, mora prejemnik pomoči:
* v roku 30 dni od učinkovanja prenehanja zaposlitve, zaposliti novo osebo v skladu
s pogoji iz tega pravilnika, najmanj za obdobje do izteka zahtevanega časa zaposlitve, ali
* vrniti vso prejeto pomoč v revalorizirani višini, če je zaposlitev trajala manj kot polovico zahtevanega časa, ali
* vrniti sorazmerni del prejete pomoči v revalorizirani višini, če je zaposlitev trajala več kot polovico zahtevanega časa.

2. Spodbujanje samozaposlovanja

1. člen
2. Namen tega ukrepa je spodbujanje samozaposlovanja na območju občine.
3. Upravičenci do pomoči so fizične osebe, ki:
* niso imele registrirane dejavnosti vsaj eno leto pred prijavo na javni razpis oziroma eno leto pred samozaposlitvijo (v primeru že izvedene samozaposlitve),
* se samozaposlijo na območju občine v eni izmed pravnoorganizacijskih oblik, določenih v razpisu,
* imajo poravnane finančne obveznosti do občine in države,
* izpolnjujejo druge pogoje iz tega pravilnika.
1. Pomoč se dodeli za samozaposlitev brezposelne osebe, ki:
* ima stalno prebivališče v občini in ga ohrani celotno zahtevano obdobje zaposlitve,
* je prijavljena v evidenci brezposelnih oseb (evidenca Zavoda RS za zaposlovanje) ali je bila prijavljena v tej evidenci en dan pred samozaposlitvijo (pogoja ni potrebno izpolnjevati, če gre za prvo zaposlitev osebe),
* se bo samozaposlila ali se je samozaposlila v obdobju določenem v razpisu.
1. Upravičeni stroški izvedbe ukrepa so stroški za realizacijo samozaposlitve. To so stroški povezani z izvajanjem dejavnosti: obvezni prispevki za socialno varnost, opredmetena
in neopredmetena osnovna sredstva, računovodske storitve, najemnina poslovnih prostorov ter stroški nabave pisarniške in računalniške opreme.
2. Dejavnost se mora na območju občine ohraniti najmanj tri leta od pričetka samozaposlitve.
3. V primeru, da prejemnik pomoči preneha z dejavnostjo iz kateregakoli razloga, razen razloga smrti ali drugih izjemnih primerih (težje oblike bolezni oziroma invalidnosti s posledico nezmožnosti za delo) pred potekom treh let od pričetka samozaposlitve, mora vrniti vso prejeto pomoč v v revalorizirani višini.

3. Spodbujanje zaposlovanja težje zaposljivih oseb

1. člen
2. Namen tega ukrepa je pospeševanje zaposlovanja težje zaposljivih oseb na območju občine.
3. Upravičenci do pomoči so gospodarske družbe in samostojni podjetniki posamezniki, določeni v skladu z zakonom, ki ureja gospodarske družbe, zadruge, ki so registrirane
po zakonu, ki ureja zadruge, zasebni zavodi, ki opravljajo gospodarsko dejavnost
in so registrirani po zakonu, ki ureja zavode ter fizične osebe - nosilci dopolnilne dejavnosti na kmetiji - turizem na kmetiji, ki je vpisana v Register kmetijskih gospodarstev, ki
* na območju občine za najmanj leto in pol ali tri leta zaposlijo težje zaposljivo osebo
za polni delovni čas,
* niso v postopku prenehanja, stečajnem postopku, postopku prisilne poravnave ali postopku likvidacije,
* niso v težavah in ne prejemajo državne pomoči za reševanje in prestrukturiranje,
* imajo poravnane finančne obveznosti do občine in države,
* imajo plačane prispevke in poravnane obveznosti do delavcev,
* v preteklih treh letih na območju občine niso izvedli odpuščanja oziroma zmanjševanja števila zaposlenih, iz poslovnih razlogov,izpolnjujejo druge pogoje iz tega pravilnika.
1. Med težje zaposljivo osebo po tem pravilniku se uvršča brezposelna oseba:
* mlajša od 26 let, oziroma 30 let v primeru 3. bolonjske stopnje izobrazbe,
* starejša od 58 let,
* ki je invalid, kar se dokazuje z odločbo, sklepom ali potrdilom pristojnega organa.
1. Pomoč se dodeli za zaposlitev težje zaposljive osebe, ki:
* ima stalno prebivališče v občini,
* je prijavljena v evidenci brezposelnih oseb (evidenca Zavoda RS za zaposlovanje)
ali je bila prijavljena v tej evidenci en dan pred zaposlitvijo (pogoja ni potrebno izpolnjevati, če oseba prvič sklene delovno razmerje),
* se bo ali se je zaposlila v obdobju določenem v razpisu.
1. Upravičeni stroški izvedbe ukrepa so stroški dela plače.
2. V primeru, da se novo zaposlenemu delavcu prekine delovno razmerje iz kateregakoli razloga pred potekom zahtevanega obdobja zaposlitve, mora prejemnik pomoči:
* v roku 30 dni od učinkovanja prenehanja zaposlitve, zaposliti novo brezposelno osebo v skladu s pogoji iz tega pravilnika, najmanj za obdobje do izteka zahtevanega časa, ali
* vrniti vso prejeto pomoč v revalorizirani višini, če je zaposlitev trajala manj kot polovico zahtevanega časa, ali
* vrniti sorazmerni del prejete pomoči v v revalorizirani višini, če je zaposlitev trajala več kot polovico zahtevanega časa.
1. člen

(višina pomoči)

1. Višina posamezne pomoči za ukrep spodbujanja odpiranja novih delovnih mest iz 6. člena znaša do tri minimalne bruto mesečne plače v Republiki Sloveniji (v nadaljevanju: minimalna plača) na posamezno odprto delovno mesto oz. novo zaposleno osebo.
2. Višina posamezne pomoči iz prejšnjega odstavka znaša do štiri minimalne plače, če se zaposli osebo, ki ima stalno prebivališče v občini in ga ohrani celotno zahtevano obdobje zaposlitve. Če gre hkrati za zaposlitev težje zaposljive osebe, kot jo določa 8. člen, ali bo mesečna bruto plača zaposlene osebe (v celotnem zahtevanem obdobju zaposlitve) višja od povprečne bruto plače v Republiki Sloveniji (v nadaljevanju: povprečna plača), znaša višina pomoči do pet minimalnih plač.
3. Višina posamezne pomoči za ukrep spodbujanja samozaposlovanja iz 7. člena znaša
do tri minimalne plače.
4. Višina posamezne pomoči iz prejšnjega odstavka znaša do štiri minimalne plače, če se samozaposli težje zaposljiva oseba, kot jo določa 8. člen.
5. Višina posamezne pomoči za ukrep spodbujanja zaposlovanja težje zaposljivih oseb
iz 8. člena znaša do 1,5-kratnik minimalne plače, če se zaposli osebo za najmanj leto
in pol ter do tri minimalne plače, če se zaposli osebo za najmanj tri leta.
6. Če bo pri ukrepu iz prejšnjega odstavka mesečna bruto plača zaposlene osebe
(v celotnem zahtevanem obdobju zaposlitve) višja od povprečne plače, znaša višina posamezne pomoči do dve minimalni plači, če se zaposli osebo za najmanj leto in pol ter do štiri minimalne plače, če se zaposli osebo za najmanj tri leta.
7. Posamezen upravičenec se lahko prijavi le na en ukrep pomoči.
8. V kolikor je do izplačila pomoči upravičeno večje število upravičencev, kot je zagotovljenih sredstev, se višina izplačil vsem upravičencem sorazmerno zniža.
9. POSTOPEK DODELJEVANJA POMOČI
10. člen

(javni razpis)

1. Pomoč se dodeljuje kot nepovratna sredstva v obliki dotacij na podlagi javnega razpisa,
ki se lahko opravi za vse ali za posamezne ukrepe pomoči določene v tem pravilniku.
2. Besedilo objave javnega razpisa mora vsebovati:
* naziv in sedež naročnika,
* pravno podlago za izvedbo javnega razpisa,
* navedbo ukrepov, ki so predmet javnega razpisa,
* navedba osnovnih pogojev za kandidiranje na javnem razpisu in meril, s pomočjo katerih se med tistimi, ki izpolnjujejo pogoje, izberejo prejemniki pomoči ,
* okvirno višino sredstev, ki so na razpolago za namen javnega razpisa,
* določitev obdobja, v katerem morajo biti izvedene zaposlitve oziroma samozaposlitve,
* rok, do katerega morajo biti predložene vloge,
* način oddaje vloge,
* datum odpiranja vlog,
* rok, v katerem bodo vlagatelji obveščeni o izidu javnega razpisa,
* navedbo oseb, pooblaščenih za dajanje informacij o javnem razpisu,
* kraj, čas ter osebo, pri kateri lahko zainteresirani dvignejo razpisno dokumentacijo
in dobijo informacije v zvezi z razpisom.
1. Z razpisom se lahko določi tudi druge elemente, ki jih morajo vsebovati vloge,
če so potrebni za uspešno izvedbo javnih razpisov.
2. Javni razpis se po sprejemu proračuna za tekoče leto objavi v Uradnem listu Republike Slovenije in na spletni strani občine. Razpisni rok ne sme biti krajši od enaindvajset dni
od dneva objave.
3. člen

(komisija za izvedbo javnega razpisa)

1. Postopek javnega razpisa za dodeljevanje pomoči vodi najmanj tričlanska strokovna komisija, ki jo s sklepom imenuje župan. Sestavljajo jo predsednik komisije in najmanj dva člana komisije. Naloge komisije so, da:
* pregleda prispele vloge, ugotovi izpolnjevanje razpisnih pogojev in opremljenost vlog z zahtevanimi dokazili,
* oceni vloge ob upoštevanju predhodno postavljenih meril,
* pripravi predlog dodelitve oziroma nedodelitve pomoči.
1. Občinska uprava občine opravlja administrativno tehnične naloge, ki so potrebne
za izvedbo javnega razpisa.
2. člen

(odločitev o izbiri)

1. O dodelitvi pomoči, na predlog strokovne komisije, odloča direktor občinske uprave
z utemeljenim sklepom.
2. Zoper odločitev iz prejšnjega odstavka lahko vlagatelj vloži pritožbo pri županu Občine Komen. Odločitev župana je dokončna.
3. Na podlagi dokončne odločitve se sklene pogodba med občino in prejemnikom pomoči.
4. člen

(objava rezultatov javnega razpisa)

Rezultati javnega razpisa se po zaključku postopka objavijo na spletni strani občine.

1. NADZOR
2. člen
3. Nadzor nad namensko porabo pomoči opravlja občinska uprava. Pri tem ji je prejemnik pomoči dolžan nuditi vse potrebne podatke, dokumentacijo in dokazila, ki so potrebna
za izvajanje nadzora.
4. V primeru, da se ugotovi, da:
* prejeta pomoč ni bila porabljena za namen, za katerega je bila dodeljena, ali
* je bila prejeta pomoč dodeljena na podlagi neresničnih podatkov, ali
* je prejemnik pomoči kršil druga določila pogodbe,

mora prejemnik pomoči, če v določbah pravilnika ni določeno drugače, vrniti pomoč v celoti s pripadajočimi zakonitimi zamudnimi obrestmi. Poleg tega izgubi tudi pravico do pridobitve drugih pomoči po tem pravilniku za naslednja tri leta.

1. PREHODNA IN KONČNA DOLOČBA
2. člen
3. Z dnem uveljavitve tega pravilnika preneha veljati Pravilnik o spodbujanju zaposlovanja
v Občini Komen (Uradni list RS, št. 65/19, 42/23).
4. Ta pravilnik začne veljati naslednji dan po objavi v Uradnem listu Republike Slovenije.

Št. 007-0006/2025-x

Komen, dne \_\_. \_\_. \_\_\_\_

Župan Občine Komen

Mag. Erik Modic

*PREDLOG SKLEPA*

|  |  |
| --- | --- |
| Komenski_grb_-_barvno***Občina Komen******Občinski svet******Komen 86******6223 Komen*** |  |

Številka:

Datum:

Na podlagi 16. člena Statuta Občine Komen (Uradni list RS, št. 80/09, 39/14 in 39/16)
je Občinski svet Občine Komen na svoji \_\_. redni seji, dne \_\_. \_\_. \_\_\_\_sprejel naslednji

SKLEP

1.

Sprejme se Pravilnik o dodeljevanju proračunskih sredstev za spodbujanje zaposlovanja
v Občini Komen v predlaganem besedilu.

2.

Ta sklep velja takoj.

mag. Erik Modic, župan